
«Hamlet. En els plecs del temps». A partir de l’obra de Shakespeare. Adaptació i decorats: Christiane Jatahy. Intèrprets: Isabel Abreu, Tom Adjibi, Servane Ducorps, Clotilde Hesme, David Houri, Tonan Quito, Matthieu Sampeur. Actuacions en el film: Loïc Corbery, Jérémy Lopez, Cedric Eeckhout, Jorge Lorca, Julie Duclos i també Kes Bakker, Aurélie Barrin, Fernanda Barth, Azelyne Cartigny, Léo Grimard, Jamsy, Martin Jodra, Laurence Kélépikis, Yannick Lingat, Yannick Morzelle, Océane Peillon, Juliette Poissonnier, Maëlle Puéchoultres, Yara Qtaish, Alix Riemer, Andrea Romano, Gabriel Touzelin. Veus en off: Zakariya Gouran, Jauris Casanova. Col·laboració artística, decorats i il·luminació: Thomas Walgrave. Direcció de fotografia i càmera: Paulo Camacho. Vestuari: Fauve Ryckebusch. Desenvolupament del sistema de vídeo: Julio Parente. Música original: Vitor Araújo. Disseny del so: Pedro Vituri. Traducció: Dorothée Zumstein. Col·laboració en el desenvolupament tècnic de l’escenografia: Marcelo Lipiani. Consultoria en dramatúrgia: Marcia Tiburi, Christophe Triau. Direcció de producció i management en gira: Henrique Mariano. Assistència en el vestuari: Delphine Capossela. Direcció en pràctiques: Maëlle Puéchoultres. Il·luminació i escenografia en pràctiques: Kes Bakker. Administració de la companyia: Claudia Petagna. Ajudantia de comunicació: Aurélie Barrin. Una producció de l’Odéon - Théâtre de l’Europe amb la participació de Cie. Vértice - Axis Productions. Coproduït per Wiener Festwochen (Viena), Les Nuits de Fourvière - Festival International de la Métropole de Lyon, Holland Festival (Amsterdam), Le Quartz - Scène Nationale de Brest, La Comédie de Clermont-Ferrand Scène Nationale, i De Singel (Anvers). Aquest espectacle ha tingut el suport del Cercle de l’Odéon. Cie. Vértice té el suport de la Direction Régionale des Affaires Culturelles d’Île-de-France, Ministère de la Culture. Agraïments a La Ferme du Buisson - Scène Nationale de Noisiel. Ajudantia de direcció: Laurence Kélépikis. Direcció: Christiane Jatahy. Festival Grec 2024. Sala Fabià Puigserver, Teatre Lliure Montjuïc, Barcelona, 24 i 25 juliol 2024.

Hamlet en clau de culebrot

La directora brasilera Christiane Jatahy (Rio de Janeiro, 1968) no és debutant a Catalunya ja que ha passat pel Festival Temporada Alta, la porta actual del teatre en gira internacional, en altres ocasions. Però sí que debuta a Barcelona i ho ha fet dins del Festival Grec amb la seva controvertida versió de «Hamlet», de William Shakespeare, utilitzant, com és habitual en els seus muntatges, les tècniques del cinema foses amb el teatre de tall més contemporani.


Després d'adaptar altres clàssics amb aquest registre com «Macbeth» de Shakespeare, «Les tres germanes» de Txékhov o «La senyoreta Júlia» d'August Strindberg, a més de «La trilogia de l'horror» o el díptic sobre «L'Odissea», s'enfronta ara a aquest «Hamlet» amb un canvi de gènere del protagonista, que és l'eix central i gairebé l'únic objectiu de la seva proposta i amb una imprescindible calavera que aquí no hi és i només s'insinua gestualment. 


Amb una Hamlet dona, que no vol dir pas interpretat per una actriu sinó convertida en dona després dels segles, l'autora brasilera, associada a l'Odéon - Théâtre de l'Europe, dóna un joc diferent a les relacions d'aquest jove personatge turmentat de Shakespeare. I el canvi de gènere és tan radical que es podria dir que la directora el que fa és signar el guió d'un culebrot —salvant totes les distàncies del gènere televisiu— però amb l'avantatge que la base de la bíblia argumental té part del solatge hamletià i fuig, esclar, de la feblesa discursiva pròpia del culebrot del cafè, copa i puro.


La directora i creadora de la proposta «Hamlet. En els plecs del temps» obre el muntatge amb una pàtina cinematogràfica damunt d'un transparent teló de tul que fomenta la fantasmagoria que assetja la jove Hamlet i que fa que s'ampliï el repartiment mitjançant el complement del suport del cinema d'una manera virtual fins a una vintena d'intèrprets, que s'afegeixen als que actuen en carn i os a l'escenari, set més, en un inici de la festa que barreja l'enterrament del pare assassinat de Hamlet amb l'immediat casament del germà d'ell, Claudi, amb Gertrudis, la reina mare.


Una festa que agafa aires d'after de disco —el muntatge té una insistent banda sonora contemporània mig de musical que pica l'ullet a allò que vol fer entendre algunes de les relacions de Hamlet—. Tot passa en un saló sumptuós de la residència de dimensions considerables amb l'aixovar complet a la vista: la gran cuina de disseny a la dreta —on el rei Claudi, la reina Gertrudis, la desconcertada Ofèlia de final tràgic i tutti quanti (Poloni, Guildestern i Rosencratz) fan una mena de «Cuina com puguis», l'últim disbarat d'entreteniment del 3Cat.


Hi ha, a més del saló, el gran bosc que envolta la mansió, la cambra amb el llit parat a l'esquerra, que no té una gran utilitat i, en una mena de projecció en 3D, l'espai físic ambiental que, a més, s'alimenta de projeccions de vídeo, via telèfon mòbil, en directe, ja sigui de primers plans dels personatges, la majoria enregistrats per la mateixa Hamlet, o dels espais tancats, com per exemple la cambra de bany —confessionari de penediment per al rei Claudi—, i algunes connexions via comandament amb la televisió d'Smart on les imatges de la guerra no són les imatges de la guerra clàssica d'invasió de la trama original de «Hamlet» sinó de la invasió de tancs i de les explosions de bombardejos com els que també ara es viuen en temps real amb conflictes sagnants i genocides com els de Gaza o Ucraïna.


El realisme contemporani és tan evident que es fa impossible no deixar de banda el clàssic i, en canvi, adoptar aviat com a referent el personatge de Hamlet com el d'una dona jove que lluita contra la convenció patriarcal que l'assetja i que es debat en la incertesa de la seva generació. El “ser o no ser” continua sent la qüestió, més que el dilema. I de la mateixa manera que altres dramatúrgies s'ho plantegen també amb personatges perduts en el caos del segle XXI —com per exemple el protagonista de «L'últim dia», de Lluïsa Cunillé—, la directora brasilera, guardonada a la Biennal de Venècia amb el Lleó d'Or de cinema del 2022 per la seva trajectòria, ho fa explorant Hamlet deixant simplement que formi part del col·lectiu LGTBiQ+.


Partint sempre del discurs original, la dramatúrgia es permet repenjar-se en algunes altres referències com les del psiquiatre francès Jacques Lacan, que es va fer seva la teoria de Freud, o d'alguna pessigada de Virginia Woolf i el seu pioner «Orlando» i del dramaturg Heiner Müller, que ha retocat i revisat tan sovint l'obra de Shakespeare, i hi ha, sobretot, força moments de collita pròpia de Christiane Jatahy per fer que el clàssic passi pel forn del culebrot i acabi ben condimentat i saborós per a públics al·lèrgics al «Hamlet» de debò.


L'actriu de teatre, cinema i televisió, Clotilde Hesme, i l'actor Mathieu Sampeur protagonitzen els papers de la jove Hamlet i l'oportunista i sanguinari rei Claudi. L'actriu i cantant Servane Ducorps, és la viuda casada de nou, la reina Gertrudis. L'actriu portuguesa Isabel Abreu és la jove Ofèlia. L'actor Tonan Quito és Poloni. I els actors Tom Adjibi i David Houri, són respectivament els amics de Hamlet, Guildestern i Rosencratz. Aparentment hi ha Horaci entre els espectadors, però en realitat no hi és ni se l'espera tot i que la esquizofrènica Hamlet s'hi adreci. I de tant en tant, els llums oberts de la sala fan que tot l'auditori formi part de la tragèdia sense aixecar el pompis del seient durant dues hores i uns minuts.


En aquest nou «Hamlet», el personatge d'Ofèlia, deixada una mica de la mà de déu, i davant el desconcert pel rebuig de la seva estimada Hamlet, mor envoltada de poms de flors per recordar el final que li han dedicat alguns altres dramaturgs, quan tot el saló de la mansió i del dia d'autos ja ha quedat feta una soll a causa de l'esclat de la violència casolana.


«Hamlet. En els plecs del temps» és una obra de factura brasilera, però bàsicament en francès i amb alguns diàlegs en portuguès —per la varietat d'origen cultural dels intèrprets— i un doble sobretitulat en català i anglès a la vegada que aporten una experiència teatral —si bé no excessivament trencadora perquè ha plogut molt en el món del teatre des que s'ha mirat «Hamlet» del dret i del revés—, sí que amb una posada en escena i una interpretació de conjunt arriscada, centrada sobretot en la interpretació de l'actriu Clotilde Hesme, de la seva Hamlet, que fa que qualsevol altre «Hamlet» revisitat a partir d'ara no es pugui veure en estat pur sense recordar el solatge deixat per l'empremta de la personalitat feminista amb què l'ha volgut pinzellar la directora brasilera Christiane Jatahy.
Andreu Sotorra. Clip de Teatre, 25 juliol 2024

Hamlet como excusa


La pregunta que no responde Christiane Jatahy es: ¿por qué Hamlet? Seamos honestos, la duda irrumpe cuando la enésima aproximación al príncipe nihilista de Shakespeare desmerece el esfuerzo de la resurrección artística. Jatahy, la directora brasileña cada vez más europea, ha pensado que valía la pena para utilizarlo como vehículo para una reivindicación feminista y la deconstrucción de la dramaturgia patriarcal del autor.


Visto el espectáculo, ese gesto podría verse realizado perfectamente sin Shakespeare y una corte de personajes convertidos en fantasmas digitales. Figurantes vaciados de toda dimensión trágica que deambulan por el escenario mientras sueltan fragmentos de textos (además de Shakespeare, Virginia Woolf y Heiner Müller) desmenuzados hasta la intrascendencia. También un insistente juego anticlimático: drama donde se espera comedia, banalidad donde se espera tensión y esporádicas explosiones de rabia como una ruleta de la fortuna. Y ni rastro de los grandes monólogos. Sólo aparecen como partículas flotantes de una mente obsesiva.


De Hamlet sólo le interesa la transición de género, como si sólo la decisión que una actriz asuma el rol protagonista —nada nuevo en un escenario— fuera suficiente para romper los esquemas. Ahí tenemos a una entregadísima Clotilde Hesme (su figura andrógina evoca las de la artista radical Valerie Solanas y la activista cultural Carolin Emcke) que sólo reconoce como interlocutor válido al público.


Ni Ofelia merece su atención dialéctica, ni para destruir lo poco que queda de su autoestima o para resignificar la brutalidad de su violencia. Su principal objetivo es convencernos de que ella/el es el nuevo Orlando, pero escamoteando el impulso profundo de ese tránsito del icónico personaje de Woolf. Si lo apunta Müller en una frase de «Hamletmachine» es suficiente.


A partir de aquí, el espectador debe aceptar sin más que esa figura que ha madurado en la molicie —como un príncipe de Gales que ve muy lejano el trono— ha tomado el feminismo como su lucha particular para sobrevivir al aburrimiento, armado con un par de frases lapidarias y su propia presencia disruptiva. Un verso suelto, incomprendido por su entorno, dedicado a boicotear un drama burgués (facción gauche divine con pisazo equipado con cocina gastronómica) que a veces parece tentado a ser también un musical de Jacques Demy. «Un chambre en ville», por ejemplo.


Y mientras Hamlet monta su show personal con mensaje, Ofelia se ha transformado en una sombra errante, en portavoz del misterio femenino teorizado por Betty Friedan. Una misión gigantesca para un personaje que Shakespeare presenta sin recorrido vital, con la decepción sin límites de la adolescencia. Mejor el espíritu libre de la Ofelia de Gina Haller en el montaje dirigido por Johan Simons en «Bochum». Una mujer joven inconformista que intenta, sin éxito, la complicidad generacional con «Hamlet»; por cierto, interpretado por la actriz Sandra Hüller. Ofelia simplemente no acepta la visión de Shakespeare. No le concede ningún valor simbólico a su muerte. Un simple y directo mutis accidental.

Si Simons —que también recurre a Heiner Müller para traer la obra al siglo XXI— simplifica y condensa el texto de Shakespeare para convertirlo en un ejercicio intelectual sobre la venganza, además de liberar Ofelia de un asfixiante simbolismo, Jatahy contempla el texto original como un material dramático subsidiario. El mensaje importante está en lo que ella aporta. No establece ningún diálogo crítico, no explicita sus incompatibilidades contemporáneas. Simplemente lo usa como un contexto histórico-teatral reconocible con facilidad por el público.


Un «Oh, es Hamlet. Next». Una adaptación alejada de cualquier posible ejercicio de literatura dramática comparada a partir de lo aprendido en el siglo XXI. La sensación final es que todo sobra, que hubiera sido suficiente con un intenso monólogo de cara al público de Hesme, enarbolando libremente sus mensajes con un personaje remotamente inspirado en Hamlet y Orlando. Sin el despliegue escenográfico que permite un teatro como el Odéon. Un monólogo en el que quizá tendría un efecto menos decorativo el juego de proyecciones. Volver a la complejidad dramatúrgica de la hibridación de pantalla y escenario de los primeros proyectos de Christiane Jatahy.

Juan Carlos Olivares, Recomana, 25 juliol 2024
Una Hamlet que rodola com un home


Christiane Jatahy disposa els clàssics confrontant-los amb la seva manera d'entendre la societat d'avui. Ara, ha decidit forçar la vida del príncep de Dinamarca convertint-lo amb noia. No pas per una raó d'intèrpret (com faria Lluís Pasqual amb el Rei Lear de Núria Espert o el Segismundo de Blanca Portillo («La vida és sueño»). No respon a la situació de Broggi que fa «Hamlet» quan troba un actor que ja li toca afrontar-lo, sigui Julio Manrique o Guillem Balart. Jatahy ho fa convençuda que això ha d'aportar un canvi de relacions amb Ofèlia i també amb la seva mare, Gertrudis (el tòpic diu que una mare sempre s'entendrà amb un fill que amb una filla i el pare, a l'inrevés). Un triangle que, realment, a escena no s'hi prodiga gens. ¿Què hauria passat si Ofèlia fos un noi? Doncs que repetiria la lluita entre sexe i posició social de Julia. No era un canvi de rols gratuïts, com la intenció de descobrir les dosis de patriarcat que hi ha dins de les noies més feministes.


La dramatúrgia imagina un Hamlet que, com Sísif o Prometeu està condemnat a viure l'episodi de les morts a Elsinor. Viu en el plec del temps, en un bucle del qual no sap sortir. És cert que sí que hi ha una protagonista que, aparentment s'hi escapa. Però, en realitat, el seu personatge s'haurà vist atrapat per la tragèdia, igualment. I no impedeix que l'endemà, en la següent funció, repetirà la maledicció. És un exercici que Lisa Peterson i Denis O'Hare ja van fer amb el transmissor de la «Ilíada» (que Juan Carlos Martel va presentar amb un Eduard Farelo tràgic, a Catalunya). El deure d'explicar la tragèdia danesa no correspon pas a Hamlet, sinó a Horaci.


Jatahy manté l'ús de la càmera sigui amb vídeos gravats (que insinuen un aire fantasmagòric al quadre) o per retransmetre accions d'altres espais. Segurament, un joc per aportar espais nous sense necessitat de remoure el decorat. De fet, els mobles del loft no paren mai quiets. Però, així i tot, les càmeres enfoquen al lavabo o al dormitori (com ja faria Frank Castorff a «Forever young» el 2004). Sí que és innovadora la tecnologia: Si a Júlia o a l'adaptació de «Les tres germanes (I si elles marxessin a Moscou?)», Jatahy tenia tot un equip de càmeres, ara, són els mateixos actors els que es retraten amb un simple mòbil, durant bona part de l'espectacle. En tot cas, aquest canvi de lloc el resoldria molt bé Shakespeare a «The globe». Simplement fent que els personatges anunciessin on eren i què havia passat ("Rosencratz i Guildersten són morts" és la frase que simplifica més una costosa escena de producció de vaixells i traïcions).


En realitat, la proposta beu d'una qualitat interpretativa notable i entregada, en un espai escènic selecte. Com en el Warlikowsky (Elizabeth Costello / J. M. Coetzee). Però no hi ha la voluntat de revolta de «Depois do silencio» o l'amenaça al Poder d'«A floresta que anda» (la seva mirada a la pobresa des dels migrants que fan la seva particular «Odissea» o bé la relectura de «Macbeth»). Simplement, es retransmet el pas implacable del temps que, ni tan sols ell s'allibera de la repetició pirandelliana dels personatges, encara que els encarnin altres intèrprets, mirades, gèneres. És un «Hamlet» molt ben fet, però que no descobreix quasi res de nou. En aquest Grec, Alba Sarraute ha desgranat una Lady Macbeth / bruixa molt més reveladora a «La innombrable».

Jordi Bordes, Recomana, 25 juliol 2024

Desmuntant la tragèdia de Hamlet


Les propostes de la directora brasilera Christiane Jatahy, que fins ara només havíem conegut gràcies al festival Temporada Alta de Girona, s’aixequen des de la hibridació de llenguatges artístics i van a la recerca de les ressonàncies contemporànies dels textos clàssics («La senyoreta Júlia» d'Strindberg, «Les tres germanes» de Txékhov, «Macbeth» de Shakespeare) o de creacions sobre temes actuals amb fort contingut sociopolític (com el racisme al Brasil actual a «Depois do silencio» o l'odissea tant dels immigrants al Mediterrani com dels pobles indígenes al Brasil a «O agora que demora», inspirada en la d'Homer).


Res d’això no hi és, en aquest «Hamlet. En els plecs del temps», una versió molt lliure que conserva els trets fonamentals de l’argument dins un text de collita pròpia i esquitxat de fragments d’altres autors (Heiner Müller, Virgínia Woolf). La mirada de la directora vol ser profundament femenina: Hamlet és una dona. ¿Com canvien les relacions amb la resta de personatges i sobretot amb Ofèlia i Gertrudis? Doncs la veritat és que ben poc, més enllà de prolongar les converses del príncep amb la seva mare i que aquesta li prepari el sopar.


El que sí que canvia la versió de Jatahy és el gènere de l’obra. Desapareix la tragèdia i la trama esdevé una successió de moments vistosos sense tensió dramàtica amb una omnipresent Hamlet (magnífica Clotilde Hesme) envoltada d’uns personatges que deambulen pel meravellós loft de disseny. Un deliberat joc anticlimàtic farcit d’accions que per moments deriven cap a la comèdia.


Però a més de la paraula —molt ben dita per tots— hi ha la imatge fílmica. Superb inici, amb una projecció de la festa dels casaments de Claudi i Gertrudis i l'aparició del fantasma de Hamlet en primer pla en un tul que cobreix tota la boca de l’escenari. Una proposta estèticament brillant i amb interpretacions sòlides però buida de contingut.


Aquest Hamlet que filma amb un mòbil qüestiona el seu dubte vital (no és tan difícil matar) mentre al televisor uns tancs disparen sobre els edificis i Fortinbras ja ha matat 20.000 enemics.

Santi Fondevila, ARA, 27 juliol 2024

Jo vaig ser Hamlet, i ara no sé qui soc


“Vull ser una dona”, exclama el personatge que tot just començar l’obra de Heiner Müller «La màquina Hamlet» (un text fonamental del teatre postdramàtic que fa pocs mesos va passar per la Sala Atrium dirigit per Marc Chornet Artells), se’ns ha presentat afirmant que “Jo vaig ser Hamlet”. I aquesta afirmació contrasta per cert  amb la que fa a la mateixa obra de Müller la suïcida enamorada del príncep, quan irromp a l’escenari exclamant amb contundència “Jo sóc Ofèlia”. Mentre Hamlet, en plena crisi postdramàtica, ha deixat de ser, Ofèlia per contra sembla haver trobat la forma de ser d’una vegada. Quelcom que reafirma quan tot seguit ens deixa anar “Ahir finalment vaig deixar de suïcidar-me. Ara estic sola, amb els meus pits i les meves cuixes i el meu úter. Destrueixo l’instrumental del meu captiveri.” Més en davant, serà ella mateixa qui li pinti els llavis de vermell a qui va ser Hamlet, i ara vol ser una dona que es vesteix amb la roba d’Ofèlia.


El cert és que, molt abans de Müller, i sense cap mena d’implicació postdramàtica ni d’intenció voluntària de capgirar l’obra de Shakespeare des d’una perspectiva de gènere, Hamlet ja havia estat una dona quan la mítica Sarah Bernhardt (massa diva com per permetre que un personatge així s’escapés del seu repertori) decidí posar-se sota la pell del príncep. Molt de temps després va seguir el seu exemple a casa nostra (i concretament, utilitzant com a escenari el Teatre Grec ) una joveníssima Núria Espert que ja estava feta a assumir qualsevol repte, si tenim en compte que havia debutat al mateix Teatre Grec tot interpretant Medea amb només dinou-anys de res.

D’això, n’han passat ja més de sis dècades. I des de llavors, han estat nombroses les actrius que arreu el món han adoptat la complexitat psicològica i l’erràtic comportament de l’hereu de la corona de Dinamarca que mai no arribarà a ser coronat. Això, tret que algun dia algun autor agosarat decideixi que després de pronunciar les colpidores paraules “La resta és silenci”, el príncep faci una revifada i en surti una seqüela.


Val a dir, doncs, que la prestigiosa creadora brasilera Christiane Jatahy no ha estat precisament una pionera, ni a l’hora d’assignar-li el paper de Hamlet a la, d’altra banda, excel·lent actriu Clotilde Hesme (llàstima que la direcció l’obligui sovint a excessos cridaners més vistosos que efectius), ni a l’hora d’endinsar-se en el text original tot volent desconstruir-lo, atorgant-li al tema del gènere un destacat protagonisme. Però el fet de no haver estat pionera no seria pas motiu de  descrèdit, si Jatahy hagués estat capaç d’oferir-nos a partir d’aquests referents una visió veritablement intensa i veritablement personal de l’obra que té entre mans.

Jatahy tampoc era cap pionera pel que fa a l’ús de la incorporació d’imatges filmades en directe que conviuen virtualment amb les accions teatrals físiques, quan ens va presentar les seves magistrals versions de «La senyoreta Júlia» i «Les tres germanes». I malgrat tot, el talent excels que demostrava llavors aconseguia que aquesta convivència entre la imatge tangible i la imatge virtual li aportés una nova mirada a aquells textos, tot recolzant-se alhora en una sòlida dramatúrgia oberta també a noves significacions.

Però des de llavors, la trajectòria de Jatahy ha estat la trajectòria progressivament decebedora d’una creadora que sovint s’ha perdut per uns boscos creatius (la seva ja irregular però encara farcida de bones idees  aproximació al matrimoni Macbeth portava com a títol «A  floresta que anda») de vegades dominats en excés pel discurs i de vegades incapaços de mantenir aquell equilibri entre l’element cinematogràfic i la tangibilitat escènica que tant ens havia admirat (aquí tenim com a exemple aquella «O agora que demora» inspirada en «L’odissea»).


La pregunta que s’obria davant aquest «Hamlet» perdut pels plecs dels temps, implicava que s’obrís alhora una encoratjadora expectativa: ¿i si la Jatahy havia fet un pensament i havia alhora decidit tornar a adoptar la perspectiva amb la qual s’havia apropat en altres temps a Strindberg i Txèkhov? I la resposta no ha pogut ser més descoratjadora, malgrat la seva prometedora arrencada. Una arrencada que inclou els dos únics fragments de l’espectacle en els quals la imatge videogràfica es capaç de sorprendre’ns i enxampar-nos. Primer, gràcies a l’aparició entre els arbres d’un bosc de l’espectre del pare de Hamlet, interpretat en aquest cas per un actor (Loïc Corbery) que, curiosament, fa no res va protagonitzar la seva pròpia versió de «Hamlet».

La manera com irromp a escena aquest fantasma constitueix un repte cada cop que algú aborda una nova posada en escena de l’obra de Shakespeare. I Jatahy resol el repte de forma notòria fent que aquesta imatge primer petita i desdibuixada acabi adquirint  davant l’ombra del príncep (perdó, vull dir de la princesa) la monumental dimensió que determina tot el curs de la tragèdia.

Acte seguit, la directora ens introdueix a la festa matrimonial que celebra la parella formada per la mare Gertrudis i l’oncle Claudi fent també que la celebració adquireixi potents aires fantasmals mitjançant la intromissió que realitzen en ella els  miratges virtuals. Però a partir d’aquí, i parafrasejant les famoses últimes paraules del príncep, podríem dir que la resta és silenci, o gairebé. Encara que es parli molt. La parla que no diu res, o gairebé res, és equiparable a una certa forma de silenci. I aquesta és la parla que adopten tot sovint tant Hamlet com la resta de la cort de Dinamarca, perduts tots plegats no ja pels plecs del temps ,sinó també pels ples d’una dramatúrgia que vol sonar molt pomposament transcendent, però que la major part del temps, no té res a dir.

Una dramatúrgia que quan vol adoptar aires molt postdramaticament postmoderns i servir els monòlegs hamletians (començant inevitablement per aquell dubte instal·lat entre el ser o el no ser) a la manera desestructurada, no fa altra cosa que apropar-se amb vacuïtat i poca traça a allò que tan bé havia sabut assenyalar Müller en aquell text seu que pot ser interpretat des de les més variades perspectives perquè potser és simplement irrepresentable.

Quan els monòlegs corregits i desvirtuats de la reina mare i de la núvia impossible no fan altra cosa que transmetre una buidor que no és existencial sinó creativa, trobes molt a faltar les veus originals d’aquestes dones que semblen ser més protagonistes perquè estan més presents a l’escenari, però que en realitat adopten una forma completament diluïda. I d’altra banda,  i com ja ha quedat apuntat, l’ombra del Hamlet fet màquina de Müller sobrevola en massa ocasions l’escenari com per no percebre que Jatahy no n'ha sabut extreure altra cosa que un profit merament anecdòtic. Tan anecdòtic com les constants rectificacions que fa Hamlet cada cop que algú el tracta com si fos un noi; ¿què no s’adonen que ara està feta ja tota una dona?


Del que si que ens adonem tots plegats és de la manera com Jatahy dilapida els potents mitjans de producció dels quals disposa, tot oferint-nos constantment resolucions escèniques que de vegades fins i tot et recorden molt més allò que ja li has vist fer a altres ments creatives sovint amb molt més encert, que allò que ella mateixa feia fa uns pocs anys.

Jatahy disposa d’un gran i vistós espai escènic amb gran cuina inclosa (com passava al «Billy’s Joy» de la Needcompany, aquí també tenim un grapat de moments de gastronomia gratuïta) que, donada la seva modernitat, ens recorda l’atemporal bucle en el qual s’ha queda enxampada la princesa Hamlet, condemnada a repetir fins a l’infinit el seu drama; malgrat el canvi de sexe, sembla no haver trobat la porta de sortida que li oferia Müller a qui un cop havia estat Hamlet, però ara ja no ho era més.

Però ni aquest vistós espai amb vistes al jardí, quan els gran cortinatges fan un moviment, ni les connexions videogràfiques que ens permeten entrar a totes les estances de palau quan els personatges volen dir o fer alguna cosa d’amagatotis, ni les previsibles coreografies que de tant en tant pretenen donar-li una mica de marxa al muntatge, ni les visibles però de vegades desaprofitades qualitats del repartiment aconsegueixen salvar la proposta... encara que la guarneixin amb uns acabats formals d’aquells que fan patxoca fisn i tot quan no tenen res a dir.

Ramon Oliver, Recomana, 29 juliol 2024

